Gornja Brela

**Gornja Brela** (ili povijesno ispravnije **Brela Gornja**) je jedno od dva naselja u općini Brela, u Splitsko-dalmatinskoj županiji. Brela Gornja su starije naselje općine, poznato još iz 950. godine pod imenom *Berulia* (grčki: *Beroyllia* - iz djela O upravljanju carstvom, bizantskog cara Konstantina Porfirogeneta). Novije naselje Brela (ranije Donja Brela) leži na obali i središte je općine.

Naselje je podijeljeno na 5 dijelova - zaseoka: Subotišće, Škrabići, Carevići, Zaveterje i Gornja Mala. Prema popisu stanovništva iz 2011. u mjestu živi 128 stanovnika. Gotovo cjelokupno područje Brela Gornjih nalazi se unutar Parka prirode Biokovo.

U središtu mjesta se nalazi Prezentacijski centar Parka prirode Biokovo, kao i muzejska Zbirka breljanske baštine, lokalnog Društva prijatelja kulturne i prirodne baštine Breljana - "Brolanenses", koje djeluje na području općine Brela od 1994. godine.

U ljeto 2008. godine u centru mjesta, Subotišću, otvoren je Informativni punkt, koji turistima i prolaznicima predstavlja turističku ponudu makarskog i omiškog primorja, posebno općine Brela.

Brela Gornja su ulaz iz unutrašnjosti na Makarsko primorje, a udaljena su samo 7&nbsp;km od čvora autoceste Zagreb - Dubrovnik na Šestanovcu.

## Historija
O povijesti mjesta govore sljedeći dokazi najranije naseljenosti:
* prapovijesni lokalitet kod crkve sv. Ilije
* prapovijesno naselje na Ploči iznad Subotišća
* ilirska Gradina iznad Škrabića
* starohrvatska Berulija (Beroyllia) iz 950. godine

Mjesto se spominje u dokumentima kroz povijest:
* Brolanenses - prvi spomen Breljana u povelji Jurja Šubića iz 1315. godine
* Breglie, Breglie Piccolo (Brela Donja), Breglio Grande (Brela Gornja) - iz odluke mletačkog dužda Alojzija Moceniga iz 1577. godine
* Brehla - u pismu (za)dvarskog dizdara Al-age omiškom providuru 1601. godine
* Brela - don Nikola Ursić, kurat od Brela, u oporuci iz 1694. godine
* Brehlia superior (Brela Gornja), Inferior (Brela Donja) - u dokumentima pred kraj 17. stoljeća
* Breghli Gorgni i Breghli Dolgni (1687.)
* Brela i Podbrehalje (Brela Donja) iz 17. i 18. stoljeća

Od sredine 20. stoljeća  Brela se dijele na Gornja Brela u Zabiokovlju i Donja Brela u Primorju, da bi se konačno krajem 1980-ih Donja Brela preimenovala u Brela.

## Kultura
* Brolanenses, društvo prijatelja kulturne i prirodne baštine Breljana
* Prezentacijski centar Parka prirode Biokovo "Brela Gornja"
* Zbirka breljanske baštine (zavičajna zbirka mjesta u nastajanju)

## Spomenici i znamenitosti
* crkva sv. Nikole iz 13. stoljeća, na 572 m nadmorske visine
* crkva Gospe od zdravlja iz 17. stoljeća
* nova crkva Gospe od zdravlja na Subotišću, posvećena 1939. godine
* crkva sv. Ilije podno Carevića s početka 18. stoljeća
* Gospina kapela na Dubcima (1870.)
* kula na Poletnici (387 m) iz 16. stoljeća, Turska kula Zabrdom (17. stoljeće), Hercegova utvrda, ilirska Gradina iznad Škrabića itd.
* srednjovjekovna naselja: Klešići, Besidišće, Zabrdo

## Priroda
* poučna staza "Putevima drevne Berulije" Parka prirode Biokovo
* Šuplja stina - Biokovsko oko
* pećina Pozjata
* Vilina špilja
* jama Zmajevača
* pojilište Kale
* paleontološka zona "Drinova"
* paleontološka zona "Dubci"

## Uprava
Brela Gornja su u sastavu Općine Brela. U deveteročlanom Općinskom vijeću nemaju svog predstavnika. Mjesni odbor Brela Gornja formiran je u studenom 2002. godine na području bivše Mjesne zajednice Gornja Brela. U međuvremenu je ugašen i ponovno formiran u studenom 2007. godine. Vijeće mjesnog odbora Brela Gornja čini 5 članova Nezavisne liste mladih.

## Galerija

Datoteka:Gornja Brela 03.JPG|Subotišće
Datoteka:Gornja Brela 02.JPG|Škrabići
Datoteka:Gornja Brela 05.jpg|Carevići
Datoteka:Gornja Brela 01.jpg|Predio Žavnjak


## Izvori

## Vidi još i
* Brela (općina)
* Brela (naselje)

## Vanjske veze
* Društvo Brolanenses
* TZ Brela
* Park prirode Biokovo